'The Piano' beste fliek deur vroueregisseur | Netwerk24
Die ikoniese foto van 'n toneel uit 'The Piano', wat as die beste fliek deur 'n vroueregisseur aangewys is.
Die BBC het die 100 beste flieks deur vroueregisseurs bekend gemaak soos bepaal is deur die omvattendste internasionale peiling deur BBC Culture. Aan die peiling het 368 rolprentkenners in 84 lande deelgeneem.
The Piano van Jane Campion is met 43,5% van die stemme as die topfliek uit 761 aangewys.
Die regisseur wat die meeste flieks onder die top-100 het, is die Belgies gebore Franse regisseur Agnès Varda.
Volgens BBC Culture se redakteur, Rebecca Laurence, is 'n goed gebalanseerde paneel saamgestel met net 'n paar meer vroue as mans.
Die ontleding toon dat die meeste van die flieks sedert 1990 vervaardig is. Vyf van die flieks is uitgereik in 1999, vyf in 2008 en vyf in 2017 en die lande wat die meeste opgelewer het, is Amerika, Frankryk, Brittanje, Italië, België, Kanada en Japan.